21.05.2021.

**Informācija par Latviešu valodas un literatūras 48. olimpiādes literatūras darbiem**

Latviešu valodas un literatūras 48. olimpiādes 8. un 9. klases izglītojamajiem ieteicamie literatūras darbi olimpiādei ir: Lotes Vilmas Vītiņas dzeja “Meitene” un Džeinas Šteinbergas romāns “Lasītāja”. Abu autoru darbi iekļauti arī “Bērnu, jauniešu un vecāku žūrijas” 2021. gada kolekcijā.

Valsts izglītības satura centrs 2021. gada aprīlī veica aptauju ar mērķi noskaidrot, kuru autoru darbus iekļaut Latviešu valodas un literatūras valsts 48. olimpiādes vidusskolas posma (11.-12.klasē) olimpiādes uzdevumu saturā. Pamatojoties uz aptaujas rezultātiem, ieteicamie literatūras darbi 11. un 12. klases izglītojamajiem ir: Jāņa Ezeriņa prozas darbi un Andra Akmentiņa romāns “Meklējot Ezeriņu”.

Piedāvātie literatūras darbi paredzēti olimpiādes dalībniekiem, lai atbalstītu viņu gatavošanos kvalitatīvai dalībai olimpiādei.

Olimpiādes tiek organizētas ESF projekta “Nacionāla un starptautiska mēroga pasākumu īstenošana izglītojamo talantu attīstībai” ietvaros, projekta numurs 8.3.2.1/16/I/002.

Papildu informācija:

Agnese Vovčenko
Koordinatore mācību olimpiāžu nodrošināšanas jomā
agnese.vovcenko@832.visc.gov.lv

